burgasdotpro/wikipedia huggingface dataset:
Formát filmu

Formát filmu je technická definícia množiny štandardných charakteristík ohľadom zachytávania obrazu fotografického filmu alebo zachytávania a projekciu obrazu pohyblivého filmu. V druhom prípade môže zahŕňať aj audio parametre (často však nie). Tieto charakteristiky zvyčajne obsahujú rozmer filmu, metódu perforácie, anamorfózu (alebo jej neexistenciu) objektívu a rozmery clony filmovej brány alebo filmového projektora, z ktorých všetky musia byť definované pre fotografiu aj projekciu, pretože sa môžu líšiť.
Formáty pohyblivého filmu.
"Pozri Zoznam formátov filmu"
Formáty filmu stojatej fotografie.
Viacobrázkové.
(1) Už nevyrábané veľkými výrobcami, ale stále ešte vyrábane firmou Ferrania.
(2) Už nevyrábané veľkými výrobcami, ale stále ešte vyrábané firmou Maco.
Ak nie je uvedené inak, všetky formáty boli uvedené firmou Kodak, ktorá začala obsadzovať číselné série v roku 1913. Predtým boli filmy identifikované len podľa mena fotoaparátu, pre ktorý boli určené.
"For roll holder" means film for cartridge roll holders, allowing roll film to be used with cameras designed to use glass plates.
Primárny dôvod prečo bolo toľko veľa rôznych formátov negatívov v skorých dobách fotografie bol ten, že výtlačky boli robené kontaktným spôsobom, priamým presvietením na fotagrafický papier, bez použitia zväčšovacieho prístroja. Formát filmu musel byť preto presne rovnako veľký ako bola veľkost výtlačku -- takže ak boli potrebné veľké výtlačky, bolo potrebné použiť veľký fotoaparát a korešpondujúci formát filmu.
Digitálna fotografia

Digitálna fotografia, na rozdiel od filmovej fotografie, používa elektronické zariadenia na zachytenie statického obrazu a následné obrázkov v binárnej forme. Toto uľahčuje ich úpravu na osobných počítačoch a taktiež schopnosť okamžite vidieť nasnímané obrázky vo fotoaparáte a prípadne vymazať tie nevydarené.
Digitálne fotoaparáty už predstihli v predaji filmové fotoaparáty a zahŕňajú funkcie, ktoré na filmových fotoaparátoch neexistujú, ako napríklad schopnosť nahrávať video alebo zvuk, prípadne na nich vykonávať rôzne zmeny a používať efekty, ktoré pri klasickej fotografii na film boli a stále sú nemysliteľné. V súčasnosti aj mnohé ďalšie zariadenia, ako napríklad mobilné telefóny, tablety, hybridné hodinky či multimediálne okuliare (Google Glass) už tiež zahŕňajú možnosť snímať obraz.
Princíp funkcie.
Cez optickú sústavu šošoviek je svetlo zaznamenávaného obrazu privedené na obrazový senzor (alebo aj obrazový snímací čip), ktorý pracuje na fotoelektrickom princípe. Dopadnuté svetlo vygeneruje elektrický náboj, ktorý je následne spracovaný v obrazovom procesore. Ten na základe informácií ako je luminozita a chromatická informácia pomocou vnútorného algoritmu vypočíta výsledný surový obraz a odošle na uloženie do digitálnej pamäti. 
Senzory.
Existujú dva hlavné typy senzorov:
CCD - starší a jednoduchší typ obrazového senzora. Kvôli vzrastajúcim nárokom na rozmery a funkcie je jeho používanie v moderných zariadeniach na ústupe a je stále viac nahradzovaný CMOS senzormi ako napr. APS.
Prenos a ukladanie nasnímaných dát.
Nasnímaný obraz sa podľa typu zariadenia a účelu použitia prenáša na diaľku prostredníctvom kábla, bezdrôtovo alebo ukladá priamo na flash pamäť vnútri zariadenia.
Prakticky všetky digitálne fotoaparáty v súčasnosti používajú flash pamäte bez pohyblivých častí, ale v skorých digitálnych fotoaparátoch, ako napríklad Sony Mavica, sa na ukladanie nafotených snímok používali aj 3.5" diskety alebo v neskorších verziách aj 8 cm nahrávateľné CD-R médiá.
Typy použitia.
Digitálna fotografia ako záznam statického obrazu je kvôli prudkému technologickému pokroku na ústupe, ale ešte stále má svoje nezastupiteľné miesto v mnohých oblastiach použitia, najmä tam, kde je nutný trvalý alebo okamžitý obrazový záznam, pričom prenos či úschova plynulého videozáznamu nie je z mnohých dôvodov možný alebo vhodný, prípadne žiadúci. Najčastejším dôvodom je to, že trvalý prenos alebo záznam pohyblivého obrazu má nepomerne vyššie nároky na prenosovú sústavu, prípadne na kapacitu záznamového média. Taktiež kladie vyššie nároky na spotrebu elektrickej energie, čo je v prípade niektorých mobilných zariadení, bez možnosti pripojenia na elektrickú prenosovú sústavu významný faktor.
Okrem klasických digitálnych fotoaparátov na osobné alebo profesionálne použitie, existujú aj menej známe spôsoby využitia digitálnej fotografie v súčasnosti:
Bežné rozlíšenia.
Bežné rozlíšenia fotografií. V kolónke fotoaparát sú uvedené fotoaparáty, ktoré dosahujú túto veľkosť pri ich maxime.
Astrofotografia

Astrofotografia je špecializovaný typ fotografie, ktorý sa zameriava na tvorbu fotografií astronomických objektov na nočnej oblohe ako planét, hviezd a veľmi ďalekých objektov ako sú hviezdne zoskupenia a galaxie.
Externé odkazy (v angličtine).
Lucie Šafářová

Lucie Šafářová (* 4. február 1987, Brno) je bývalá česká tenistka.
Do sveta profesionálneho tenisu vstúpila už ako pätnásťročná (2002), v roku 2005 získala svoj prvý tenisový titul - v Estorile. V súčasnosti má na konte už tri vyhrané turnaje okruhu WTA, v roku 2005 pridala ešte víťazstvo z Forest Hills a v roku 2006 vyhrala turnaj v Gold Coast.
Od roku 2005 je jej trénerom Jaroslav Bulant.
Pohár Federácie (FED Cup).
Lucie Šafářová sa zúčastnila 10 zápasov Pohára federácie za tím Česka s bilanciou 5-7 v dvojhre a 0-1 vo štvorhre.
Parasympatolytikum

Parasympatolytikum je liečivo, ktoré pôsobí proti účinku parasympatiku. Terapeutické využitie parasympatolytík je sťažené slabou orgánovou selektivitou. Napríklad atropín, používaný pri liečbe chronickej obštrukčnej bronchitídy, nevyvoláva len bronchodilatáciu, ale zvyčajne zrýchli pulz, rozšíri zreničky a spôsobí útlm hladkej svaloviny.
Anticholínergikum

Anticholínergikum je látka, ktorá patrí do skupiny liečiv, znižujúcich účinky sprostredkované acetylcholínom v centrálnom a periférnom nervovom systéme.
Anticholinergiká sú zvyčajne reverzibilné kompetitívne (súťažia o miesto na receptore) inhibítory jedného z dvoch typov acetylcholínových receptorov a sú klasifikované podľa receptorov, ktoré blokujú ako:
Väčšina anticholinergík sú antimuskarínové.
Účinky.
Keď je do tela prijaté dostatočné množstvo anticholínergika, prejaví sa to takzvaným akútnym anticholínergickým syndrómom. Toto sa môže stať náhodne, alebo cielene pri užívaní niektorých drog. Táto skupina drog je zvyčajne skúsenými užívateľmi označovaná ako najmenej zábavná, pravdepodobne preto, že nemajú euforizujúce účinky. Vzhľadom na neprítomnosť eufórie ľudia takúto drogu neskúšajú druhýkrát, alebo len zriedkavo. Riziko návykovosti je v tejto skupine nízke. Účinky sú zvyčajne výraznejšie u starších užívateľov, pretože s vekom klesá tvorba acetylcholínu v tele.
Možné prejavy anticholínergík zahŕňajú:
Možné účinky na centrálnom nervovom systéme sa podobajú prejavom spájaným s delíriom, môžu zahŕňať:
Akútny anticholínergický syndróm je úplne vratný a pominie, len čo sa všetok toxín vylúči z tela. Bežne nie je indikovaná žiadna špecifická terapia. Vo vážnych prípadoch, najmä spôsobujúcich ťažkú poruchu duševného stavu, môže byť použité reverzibilné cholínergikum ako fyzostigmín.
Rastlinné zdroje.
Známe rastliny obsahujúce anticholínergické alkaloidy sú:
Liečivá.
"Poznámka: S výnimkou ganglioplegika trimetafanu, ktoré na Slovensku nie je registrované, sú uvedené anticholínergiká dostupné na slovenskom trhu (12. január 2007 |). Anticholínergiká sa však objavujú ako hlavné a pomocné liečivá v mnohých skupinách a preto zoznam nemusí byť kompletný."
Anticholinergické vlastnosti má mnoho ďalších liečiv, vrátane cyklických antidepresív a bežných antialergík ako defenhydramín a jeho soľ s 8-chloroteofilínom, dimenhidrinát, ktoré sa používajú ako antihistaminiká a antiemetiká, a niekedy sa zneužívajú pre psychotropné vlastnosti. Bežné vedľajšie účinky niektorých antidepresív skupiny selektívnych inhibítorov serotonínových receptorov (SSRI) ako fluoxetín (potenie dlaní), sú spôsobené ich anticholínergným účinkom.
Ku niektorým liečivám ako hydrokodon je pridávané malé množstvo anticholínergík aby odradili od zneužívania týchto liekov.
Mór

Mór () je mesto v severozápadnom Maďarsku v Stoličnobelehradskej župe v Mórskom okrese.
Má rozlohu 10 872 ha a žije tu obyvateľov "()".
Vašíček (priezvisko)

Vašíček je rozšírené české priezvisko odvodené od mena Václav. Najrozšírenejšie je v mestách Praha, Brno a Ostrava. Na Slovensku je najčastejšie v obci Horná Súča (okres Trenčín) a v Bratislave.
Známi nositelia.
Pozri v článku Vašíček.
Schmidtov teleskop

Schmidtov teleskop je astronomický teleskop navrhnutý na poskytnutie širokého zorného poľa s limitovanými aberáciami. Iné podobné návrhy sú Wrightov teleskop a Lurie-Houghton teleskop.
Vynález a návrh.
Schmidtov teleskop vynašiel Bernhard Schmidt v roku 1930 . Jeho optické komponenty sú ľahko vytvoriteľné sférické primárne zrkadlo a asférická korekčná šošovka, známa ako korekčná platňa, nachádzajúca sa v strede zaoblenia primárneho zrkadla. Film alebo iný detektor je umiestnený vnútri teleskopu, v prvotnom ohnisku.
Aplikácie.
Schmidtov teleskop je zvyčajne používaný ako nástroj na prieskum, pre výskumné programy, v ktorých musí byť pokrytá veľká časť oblohy. Tieto zahŕňajú astronomické prieskumy, hľadania komét a asteroidov a hliadky nov.
Dodatočne sú Schmidtove teleskopy a odvodené návrhy často používané na trasovanie umelých družíc zeme.
Nekonvenčná astrofotografia

Nekonvenčná astrofotografia je zachytávanie astrofotografií použitím fotoaparátov nie špecificky určených na tento účel.
Jeden z príkladov je použitie webkamier. Neupravená webkamera je vo všeobecnosti schopná zachytenia obrázkov planét a mesiaca. Niektoré webkamery môžu byť upravené, aby boli schopné dlhých expozičných časov a tým aj zachytávania obrazu objektov z hlbokého vesmíru. Prvou z takýchto webkamier bola Connectix čiernobiela webkamera, ktorej úprava vyžadovala len prestrihnutie jedného drôtu spôsobom, ktorého pionierom bol Dave Allmon.
Externé odkazy.
Thema

Thema (iné názvy: théma, téma ; gréc. "θέμα" / "thema", mn. č. "θέματα" / "themata") bola vojensko-administratívna územnosprávna jednotka Byzantskej ríše.
Počiatok thém a etymologický pôvod slova je predmetom diskusií. Podľa niektorých názorov (napr. Georgije Ostrogorski) ich vznik spadá už do vlády cisára Herakleiovi, iné, modernejšie názory, ich vznik kladú do obdobia arabských vývojov v druhej polovici 6. storočia. Ich vývoj bol dlhodobý, pôvodne boli themy tri: "Armeniakon", "Anatolikon" a "Opsikion", čiastočne odlišnou bola o čosi neskôr vytvorená námorná thema "Kibyrrhaioton". Všetky sa nachádzali v Malej Ázii. V Európe vznikla prvá thema ("Hellas") až koncom 7. storočia.
Thema bola pôvodne byzantská vojenská jednotka. Vojsko themy tvorili slobodní roľníci, ktorí mali povinnosť vykonávať vojenskú službu v rámci themy. Každý štvrtý rok dostávali od štátu dávku ("roga"). Žili na svojich statkoch, niektorí dostávali od štátu k užívaniu vojenské statky ("stratiotika ktemata"). Neskôr však veliteľ témy (strategos) aj administratívne spravoval územie ovládané themou ako guvernér. To mu však zároveň poskytovalo značnú moc. Niektoré vzbury stratégov boli úspešné, takže cisári začali moc thém obmedzovať a deliť ich na menšie. Poslednou veľkou vzburou, v ktorej thémy zohrávali značnú úlohu bolo povstanie Tomáša Slovana. Fragmentáciou starých thém vznikalo stále viac jednotiek a v 10. storočí ich existovalo okolo deväťdesiat. V 11. storočí systém začal upadať a funkciu stratégov začali vykonávať civilní správcovia ("kritai"). Systém bol znovu zavedený po roku 1204 v Epirskom despotáte a Nicejskom cisárstve.
Marin Mersenne

Marin Mersenne, Marin Mersennus alebo le Père Mersenne (* 8. september 1588, Oizé, Francúzsko – † 1. september 1648, Paríž) bol francúzsky matematik, filozof, hudobný teoretik, teológ a katolícky kňaz, ktorý okrem iného objavil Mersennove prvočísla. Niekedy je nazývaný "otec akustiky".
Koncept ponorky.
Mersenne spolu s jezuitom Georgesom Fournierom vytvoril na konci 30 rokov 17. storočia koncept obrnenej ponorky, vybavenej kolesami pre pohyb po morskom dne. Koncept obsahoval i vzdušné pumpy a formu vnútorného osvetlenia interiéru na báze fluorescencie.
Puracé

Puracé je aktívny stratovulkán, nachádzajúci sa v Kolumbii, asi 160 km južne od mesta Cali. Sopka je súčasťou vulkanického masívu "Pan de Azúcar", nachádza sa na jeho severozápadnom okraji. Medzi týmito centrami sa nachádza skupina siedmich troskových kužeľov a kráterov "Los Coconucos". Masív je tvorený prevažne andezitmi a leží na staršom dacitovom štítovom vulkáne. Počas 19 a 20. storočia bolo zaznamenaných viacero explozívnych erupcií, ktoré zmenili morfológiu vrcholového kráteru.
Fotografická platňa

Fotografická platňa alebo nespisovne fotografická doska bola jedna z najskorších foriem fotografického filmu, v ktorej bola svetlocitlivá emulzia strieborných solí aplikovaná na sklenenú dosku. Táto forma fotografickej emulzie sa vytratila zo spotrebiteľského trhu v skorých rokoch 20. storočia, pretože boli uvedené pohodlnejšie a menej krehké filmy. Napriek tomu sa fotografické dosky používali profesionálnou astronomickou komunitou ešte do 90. rokov 20. storočia. Takéto dosky reagujú na približne 2 % svetla, ktoré sa k nim dostane.
Vysvetlenie.
Sklenené dosky boli v porovnaní s filmom ďaleko lepšie pre kvalitu výskumného zobrazovania, pretože boli extrémne stabilné a menej náchylné k ohnutiu alebo skriveniu, špeciálne pri veľkoformátových políčkach širokouhlého zobrazovania. Mnohé známe astronomické prieskumy boli zobrané pomocou fotografických dosiek, vrátane prvej Palomar Observatory Sky Survey (POSS) v 50. rokoch, následneho POSS-II prieskumu v 90. rokoch a UK Schmidt prieskumu južných deklinácií. Mnoho observatórií, vrátane Harvardovej univerzity a Sonneberg Observatory, udržujú veľké archívy fotografických dosiek, primárne pre historický výskum premenlivých hviezd.
Vedecké použitia.
Astronómia.
Mnoho objektov slnečnej sústavy bolo objavených pomocou fotografických dosiek. Objavovanie planétiek použitím fotografických dosiek pionieroval Max Wolf, začínajúc jeho objavom 323 Brucia v roku 1891. Prvý prirodzený satelit objavený pomocou fotografických platní bol Phoebe v roku 1898. Pluto bolo objavené pomocou fotografických platní v blikacom porovnávači; jeho mesiac Cháron bol objavený opatrným preverením vydutia na obrázku Pluta na doske.
Fyzika.
Fotografické dosky boli taktiež veľmi dôležitý nástroj v skorej vysokoenergetickej fyzike, pretože sčernejú ionizujúcim žiarením. Napríklad Victor Franz Hess objavil v 10. rokoch 20. storočia kozmické žiarenie podľa toho ako zanechávalo stopy na kope fotografických dosiek, ktoré za tým účelom priniesol na vysoké hory alebo nechal vystúpiť do ešte vyššej atmosféry pomocou balónov.
Medicínske zobrazovanie.
Citlivosť určitých typov fotografických dosiek na ionizujúce žiarenie (zvyčajne röntgenové lúče) je užitočná v medicínskom zobrazovaní a aplikáciách materiálovej vedy, aj keď boli zväčša nahradené znovu použiteľnými a počítačom čítateľnými detektormi obrazových dosiek a inými typmi röntgenových detektorov.
Použitie fotografických dosiek výrazne upadlo od skorých 80. rokov 20. storočia, kedy boli nahradené CCD zariadeniami. CCD fotoaparáty majú niekoľko výhod oproti skleneným platniam, vrátane vysoko účinnej, lineárnej odozvy na svetlo a jednoduchosti zachytenia obrazu a spracovania. Napriek tomu aj najväčšie formáty CCD (napr. 8 192 × 8 192 pixelov) stále nemajú rozlíšenie väčšiny fotografických dosiek, čo donútilo moderné prieskumové kamery používať veľké polia CCD čipov. Životnosť elektronických dát a dátových formátov (ako napríklad FITS) je tiež neistá.
Apple Corps

Apple Corps je multimediálna spoločnosť založená v januári 1968 britskou rockovou skupinou The Beatles, ktorá nahradila ich predchádzajúcu spoločnosť "Beatles Ltd". Hlavnou a jedinou ziskovou divíziou spoločnosti je Apple Records, ktorá vznikla ten istý rok. Ďalšími divíziami boli "Apple Electronics", "Apple Films", "Apple Publishing" a "Apple Retail" (pod ktorú spadal neúspešný "Apple Butique" v Londýne). Apple Corps dodnes riadi Neil Aspinall, bývalý koncertný manažér The Beatles.
Od konca 70. rokov sa spoločnosť Apple Corps niekoľkokrát súdila s Apple Computer (dnes Apple Inc.) o používanie registrovanej známky Apple.
Iľanovo

Iľanovo (maď. "Illanó") je mestskou časťou Liptovského Mikuláša, 3 km južne od centra mesta. K 30. júlu 2009 tu žilo 499 obyvateľov.
Polohopis.
Iľanovo leží v Liptovskej kotline, na severnom úpätí Nízkych Tatier, vo vyústení Iľanovskej doliny. Stred obce sa nachádza v nadmorskej výške 653 m n. m. a obcou preteká potok Iľanovianka v smere JJZ - SSV. Katastrálne územie hraničí na východe s obcou Závažná Poruba, na západe s mestskou časťou Ploštín.
Dejiny.
Je jednou z najstarších liptovských obcí, prvá písomná zmienka pochádza z roku 1233. Názov obce je odvodený z latinského Villa Nova. Na Poludnici a Končitom v blízkosti obce sa našli nálezy z doby halštattskej. V Iľanovskej doline sa zachovali partizánske bunkre z obdobia SNP, ktoré boli zrekonštruované do pôvodného stavu. V minulosti sa obyvatelia zaoberali poľnohospodárstvom, neskôr murárstvom. Od roku 1976 je súčasťou mesta.
Občianska vybavenosť.
Obyvateľom mestskej časti slúži obchod, kultúrny dom a evanjelický kostol. Premáva sem linka č. 4 MAD Liptovský Mikuláš. V ústí Iľanovskej doliny sa nachádza chata Nezábudka a cca 400 m dlhý lyžiarsky vlek, dolinou vedie zeleno-značkovaná turistická trasa do Iľanovského sedla (1 253 m n. m.) a lyžiarska značkovaná trasa z Opaliska do Sedla pod Kúpeľom (1 131,1 m n. m.), modro-značkovaná turistická trasa vedie na Poludnicu (1 548,7 m n. m.).
Shkodër (kraj)

Shkodër (alb.: "Qarku i Shkodrës") je kraj v Albánsku. Pozostáva z okresov Malësi e Madhe, Pukë and Shkodër. Hlavné mesto kraja je Shkodër.
Shkodër bol jedenou z najvýznamnejších častí Albánska. Nachádzajú sa tam staré sochy slávnych ľudí, včítane Skanderbeg, a množstvo záhrad.
Na juhozápade má kraj Shkodër krátke pobrežie Jadranského mora, a na severe hraničí s Čiernou Horou. Vnútroštátne hranice má s nasledujúcimi krajmy:
Geochronológia

Geochronológia je vedná disciplína, zaoberajúca sa zisťovaním skutočného (nesprávne „absolútny“) veku hornín a skamenelín. Na rozdiel od biostratigrafie poskytuje údaje o „absolútnom“ veku hornín, nie iba relatívne datovanie, či časové rozpätie rozšírenia určitého druhu. Geochronológia používa rôzne druhy techník datovania na zistenie veku.
Mac Pro

Mac Pro je skupina pracovných staníc Macintosh vyrábaných spoločnosťou Apple Inc. založených na procesoroch Intel Xeon a architektúre PCI-Express. Apple predstavila prvé počítače Mac Pro 7. augusta 2006 a spolu so servrami Xserve tak spoločnosť zavŕšila prechod od procesorov PowerPC na procesory Intel.
Návrh tretej generácie Mac Pro bol vyhlásený na konferencii "Apple Worldwide Developers Conference (WWDC)", ktorá sa konala 3. júna 2019, a prišla s návratom k dizajnu "veže", pripomínajúcu model prvej generácie.
Vlastnosti.
Zatiaľ posledná generácia staníc Mac Pro z januára 2008 využíva jeden alebo dva štvorjadrové procesory Xeon (Harpertown) taktované od 2,8 do 3,2 GHz. Podporuje kapacitu operačnej pamäte až do 32 GB a má štyri sloty pre pevné disky (dnes dodávané v kapacitách do 1 TB) a voliteľnú kartu RAID. Počítač disponuje štyrmi zbernicami PCI-Express, z ktorých prvá je využívaná primárnou grafickou kartou a ostatné sú voľné. Zbernice PCI-Express sú naprojektované s dostatočnými rozostupmi, aby sa zbytočne neblokovali niektoré zásuvky pri použití viacerých grafických kariet väčšími ventilátormi. Teoreticky je tak možné do počítača vložiť až štyri grafické karty podporujúce po dva 30-palcové LCD monitory. Počítač má dve zásuvky pre optické mechaniky.
Vonkajšiu konektivitu zabezpečuje 5 zásuviek USB 2.0, dve zásuvku FireWire 400 a dve zásuvky FireWire 800. Je zabudovaná gigabitová sieťová karta (2 zásuvky) a je možné doobjednať bezdrôtový modul a modul Bluetooth 2.0. Vstupy a výstupy pre audio sú analógové i optické.
Hliníková skrinka počítača je podobná predchádzajúcim počítačom Power Mac G5, s rozdielom zásuvky pre druhú optickú mechaniku a iného rozmiestnenia portov. Mac Pro však na rozdiel od Power Macov generuje omnoho menej tepla, čo umožňuje použitie menších ventilátorov a následne zdvojnásobenie počtu mechaník (optických i pevných diskov). Mac Pro tiež pracuje veľmi ticho, tichšie ako Power Mac.
Technické vlastnosti (aktuálny model).
Mac Pro tvorí hliníkový tubus s výškou 25,1 cm a priemerom 16,7 cm, pri váhe 5 kg.
Keďže je Mac Pro vlajkovou loďou Applu v kategórii stolových počítačov, zodpovedá tomu tiež hardvérová konfigurácia. Aktuálny model bol vydaný 19. decembra 2013. Jedná sa o skok o celú generáciu dopredu, Mac vyzerá kompletne inak.
Murad I.

Murad I. alebo Murat I. (arab. "Murád I." osm. tur. مراد اول, mod. tur. "I. Murad"), prezývaný po turecky "Hügavendigâr" - Vladár (* 29. jún 1326, Bursa†15. jún 1389 v bitke pri Kosovom Poli) bol sultán Osmanskej ríše v rokoch 13591389. Muradova vláda bola spojená s rozsiahlou expanziou osmanského panstva na Balkáne a v Anatólii. Bojoval proti Bulharom (bitka pri Samakove), Srbom (Bitka pri rieke Marica) i Byzantíncom. Po roku 1375 obrátil svoju pozornosť aj na turecké bejliky a osmanskú moc rozšíril až za Konyu. V roku 1388 v bitke pri Plošniku porazil spojené balkánske sily a započal okupáciu Bulharska. Expanzia moslimského Turecka na Balkán spôsobila vznik novej koalície, ktorá vyústila v bitku na Kosovom poli v roku 1389, kde Murad zomrel. Počas svojej vlády Murad centralizoval moc v štáte, vytvoril územnosprávny model krajiny, zaviedol niekoľko nových funkcií, vrátane pozície veľkovezíra a za jeho vlády začali vznikať aj janičiarske oddiely.
Lezhë (kraj)

Lezhë (alb.: "Qarku i Lezhës") Je kraj v Albánsku. Pozostáva u okresov Kurbin, Lezhë a Mirditë a jeho hlavné mesto je Lezhë.
Lezhë má krátke pobrežie s Jadranským morom. Susedí s krajmi:
Kukës (kraj)

Kukës (alb.: "Qarku i Kukësit") je kraj v Albánsku. Pozostáva z okresov Has, Kukës a Tropojë a jeho hlavné mesto je Kukës.
Na východe kraja Kukës leží Kosovo, na severovýchode hraničí s Čiernou horou a na juhovýchode s Macedónskom. Vnútorné hranice tvoria kraje:
Sympatomimetikum

Sympatomimetikum alebo sympatikomimetikum alebo adrenergikum je liečivo stimulujúce sympatickú časť vegetatívneho nervového systému. Spôsobuje tým zvýšenie krvného tlaku, zrýchlenie pulzu, rozšírenie dýchacích ciest, a všeobecné zvýšenie výkonu a spotreby energie. Ďalšie účinky sú eufória, útlm centra hladu v medzimozgu s následným poklesom pocitu hladu a iné.
Rozoznávame priamo a nepriamo pôsobiace sympatomimetiká: Ako priamo pôsobiace označujeme tie, ktoré na postsynaptickej membráne stimulujú adrenoreceptor. Predstaviteľmi tejto skupiny sú napríklad adrenalín a noradrenalín, ktoré pôsobia na postgangliových nervových zakončeniach a zodpovedajúcich receptoroch. Sú prirodzene prítomné v ľudskom tele, podávame ich však aj ako lieky. Nepriamo pôsobiace sympatomimetiká ktoré samé nestimulujú adrenergné receptory, ale spôsobujú, že je uvoľnený noradrenalín z vezikúl presynaptických adrenergných neurónov, a ten potom aktivuje zodpovedajúce postsynaptické receptory. Príkladom takejto látky je amfetamín a jeho deriváty.
Užívanie sympatomimetík by malo prebiehať pod dohľadom lekára (väčšina liekov s ich obsahom je viazaná na recept), pretože predstavuje vážny zásah do ľudského organizmu. Väčšina sympatomimetík má popri žiadanom účinku (napr. zlepšenie dýchania) viac, či menej výrazné vedľajšie účinky z hore uvedeného spektra (napr. zvýšenie krvného tlaku).
V terapii pľúcnych ochorení sú použité najmä také sympatomimetiká, ktoré pôsobia na podskupine β-receptorov (beta-receptorov) ako napríklad fenoterol. Aby sa zredukoval systémový účinok sú tu podávané betasympatomimetiká zvyčajne inhalačne. Na svalovine bronchov (najmä u astmatikov) prejavia svoje bronchodilatačné (rozširujúce dýchacie cesty) účinky. Dlhodobo účinné sympatomimetiká sú pri pľúcnych ochoreniach používané zvyčajne na dlhodobú liečbu, kým krátko pôsobiace sa používajú podľa potreby pri zhoršení stavu pri astme alebo chronickej obštrukčnej chorobe pľúc.
Chikorita

Chikorita je rastlinný pokémon. Pochádza z 2. generácie Pokémonov zo sveta Johto. Vyskytuje sa v Pokémon hrách Gold, Silver, Crystal a Emerald. V hrách Gold, Sliver a Crystal ju môžete dostať ako štartovného pokémona. V hre Emerald ju môžete dostať len v tom prípade, ak vo svojom pokédexi zaplníte informácie o viac ako 200 pokémonoch.
Chikorita je takzvaný "list". Celé jej telo pokrýva zelená farba. Medzi jej najtypickejšie útoky patria Viničový bič () alebo Listová britva (). Učí sa však aj veľa iných útokov. V anime pokémon si vo svete Johto Ash tiež chytil jednu Chikoritu. Bola však veľmi tvrdohlavá a žiarlila na Pikachua.
Chikoritine typové výhody:
Chikoritine typové slabosti:
Chikorita sa na 16. úrovni vyvíja na Bayleefa, tiež rastlinného pokémona. Takisto je to vynikajúci pokémon a v anime sa Ashovi tiež Chikorita vyvinula na Bayleefa. Bayleef sa na 32. úrovni vyvíja na Meganiuma. Meganium je veľký dinosaurus s kvetinou okolo krku. Dostal prezývku "rastlina".
Systém renín-angiotenzín-aldosterón

Systém renín-angiotenzín-aldosterón (RAS) alebo renín-angiotenzín-aldosterón (RAAS) je hormonálny systém, ktorý pomáha dlhodobo regulovať krvný tlak a objem krvi v tele.
Aktivácia.
Systém môže byť aktivovaný ak je pokles krvného objemu alebo tlaku (napríklad pri krvácaní).
Účinky.
Angiotenzín I môže mať nejaký ten účinok, ale angiotenzín II je účinnejší. Angiotenzín II má viacero účinkov na tele:
Tieto účinky spôsobujú zvýšenie objemu tekutiny v krvi a tým kompenzujú stratu tekutín a zvyšujú tlak krvi.
Klinický význam.
Renín-angiotenzínový systém je často ovplyvňovaný liekmi s cieľom znížiť vysoký krvný tlak.
Iné využitie ACE.
Je zaujímavé, že ACE štiepi aj niekoľko ďalších peptidov a je tak napríklad významným regulátorom systému kinín-kallikreín ( napr. bradykinín )
Zdá sa, že ACE zvyšuje ukladanie tukov a tvorbu nových tukových buniek.
Chudnúť sa dá aj s veľkou porciou na tanieri! Stačí pritom obmedziť funkciu jediného enzýmu v tele a urýchliť metabolizmus. A tým je ACE. Lieky obsahujúce inhibítor enzýmu ACE sa u ľudí často používajú k liečbe vysokého krvného tlaku.Podľa autora štúdie Michaela Mathaia z Inštitútu Howarda Floreya sú inhibítory obmedzujúce funkciu enzýmu ACE možnou cestou k vývoju nových liekov na obezitu.Bol by to prvý liek, ktorý dokáže to, čo zatiaľ len cvičenie – urýchliť metabolizmus. To však neznamená že budeme hltatať lieky na krvný tlak hlava-nehlava, telu to môže uškodiť. Kým nebude vyvinutý účinný, testovaný a schválený liek, je lepsie cvičiť (spomaľuje starnutie).
Fetálny systém renín-angiotenzín.
Pri vývin plodu je renín angiotenzínový systém prevažne systém na odstránenie sodíka, keďže angiotenzín II nemá skoro žiaden vplyv na hladinu aldosterónu. Hladiny renínu sú v plode vysoké, ale hladiny angiotenzínu II sú výrazne nižšie, čo je spôsobené obmedzeným prietokom pľúc, ktorý obmedzuje namä v pľúcach prítomný ACE v plnom rozvinutí účinku.
Rovnomerné rozdelenie

Rovnomerné rozdelenie (iné názvy: rovnomerné pravdepodobnostné rozdelenie, rovnomerné rozdelenie pravdepodobnosti) je v teórii pravdepodobnosti a matematickej štatistike spojité rozdelenie pravdepodobnosti. Rozdelenie je dané dvoma reálnymi parametrami formula_1 a formula_2.
Definícia.
Spojitá náhodná premenná formula_3 má rovnomerné rozdelenie na intervale formula_4, kde formula_1, formula_2 sú ľubovoľné reálne čísla, pre ktoré platí, že formula_7, práve vtedy, ak jej hustota pravdepodobnosti má nasledovný tvar:
Označujeme:
Základné charakteristiky rozdelenia.
Stredná hodnota:
Rozptyl:
Koeficient šikmosti: 
Koeficient špicatosti:
Distribučná funkcia:
Hajao Mijazaki

Hajao Mijazaki (; * 5. januára 1941, Tokio) je jeden z najslávnejších a najuznávanejších tvorcov japonských animovaných filmov – anime. Spolu s Isaom Takahatom založil a v súčasnosti aj vedie animátorské štúdio Ghibli, ktoré produkovalo jeho najznámejšie filmy.
Biografia.
Mijazaki je v poradí druhý zo štyroch bratov. Narodil sa v tokijskej štvrti počas druhej svetovej vojny. Jeho otec Katsuji viedol spoločnosť menom Miyazaki Airplane, ktorá sa zameriavala na výrobu súčiastok do zadných častí japonských bojových stíhačiek. V roku 1963 vyštudoval na univerzite Gakušuin politológiu a ekonomiku. V apríli roku 1963 dostal prácu v animačnom štúdiu Toei Animation.
Tvorba.
Mijazaki je tvorcom množstva populárnych celovečerných anime filmov a aj niekoľkých japonských komiksov (mangy). Jeho filmy zožali veľké úspechy čo sa týka hodnotenia kritiky aj finančného zisku, najprv hlavne v Japonsku a juhovýchodnej Ázii. V roku 1997 podpísal distribučnú zmluvu s firmou W. Disenyho. V roku 1963 vyštudoval na univerzite Gakušuin politológiu a ekonomiku. V apríli roku 1963 dostal prácu v animačnom štúdiu Toei Animation. Až v roku 1999 uviedla spoločnosť Miramax na západ film "Princezná Mononoke". Film sa v Japonsku krátko po uvedení stal najziskovejším filmom v histórií; prekonal ho dočasne film "Titanic", ktorého ale opäť prekonal v roku 2001 ďalší Mijazakiho film, "Cesta do fantázie", získal Oscara za najlepší celovečerný animovaný film.
Mijazakiho tvorba sa vyznačuje opakujúcimi sa témami, ako vzájomný vzťah človeka, prírody a techniky, obťažnosť konania podľa pacifistickej etiky, alebo púť mladých ľudí za nezávislosťou a vlastnou identitou. Hrdinovia jeho filmov bývajú často silné, nezávislé dievčatá alebo mladé ženy; zo záporných postáv sa však často stávajú neurčité postavy s vlastnými kvalitami – postavy sa málokedy delia čierno-bielo na dobré a zlé, pokiaľ sa vôbec v Mijazakiho filmoch záporné postavy vyskytujú. Avšak v jeho dielach sa opakujú aj iné prvky – Mijazaki je napríklad náruživým milovníkom lietania, ktoré hrá významnú úlohu takmer vo všetkých jeho filmoch. Toto nadšenie pre aviatiku zdedil po svojom otcovi, ktorý riadil spoločnosť na výrobu leteckých súčiastok.
Mijazakiho často považujú za Walta Disneyho japonskej animácie. Toto prirovnanie sa môže skutočne naplniť, pretože úspechy jeho filmov ho radia do rovnakého postavenia. On sám sa však nevidí ako človek budujúci animátorske impérium, ale iba ako animátor, ktorý mal dosť šťastia, aby dostal príležitosť tvoriť filmy, na ktorých zanechal osobnú stopu. Jeho syn Goro Mijazaki pokračuje v otcových šľapajach.
Heretik

Heretik môže byť:
Diaľnica A45 (Nemecko)

Bundesautobahn 45 je diaľnica v Nemecku. Spája Dortmund a Aschaffenburg. Medzi významné mestá pozdĺž celkovej dĺžky 257 km patria Dortmund, Hagen, Lüdenscheid, Siegen, Wetzlar, Gießen, Hanau a Aschaffenburg.
Sigrid Undsetová

Sigrid Undsetová (neprechýlene Sigrid Undset; * 20. máj 1882, Kalundborg, Dánsko – † 10. jún 1949, Lillehammer, Nórsko) bola nórska spisovateľka. V roku 1928 jej bola udelená Nobelova cena za literatúru.
Astron 1

Astron 1 bolo astronomické observatórium na obežnej dráhe, vypustené v ZSSR 23. marca 1983 raketou Proton na excentrickú dráhu s perigeom 1 950 km, apogeom 201 120 km, sklonom 51,1° a obežnou dobou 5 879,2 min. Astron 1 je adaptovaná sonda Venera, ktorá namiesto pristávacej časti nesie ultrafialový ďalekohľad Spika s hmotnosťou 400 kg, s priemerom tubusu 1 m, dĺžkou 5 m a s priemerom zrkadla 80 cm. Ďalšími prístrojmi sú dva ultrafialové spektrometre (vyvinuté v spolupráci Krymského astrofyzikálneho observatória a observatória v Biurakane s Laboratóriom kozmickej astronómie v Marseille) s rozlišovacou schopnosťou asi 200 spektrálnych čiar v ultrafialovej a rtg oblasti. V prvých mesiacoch zachytili prístroje niekoľko sto spektrogramov pulzarov, dvojhviezd, hviezdnych obrov, galaxií a kvazarov. V užšom výbere pozorovacích objektov družice bolo 50 hviezd a 15 galaxií.
Astronomický ďalekohľad

Astronomický ďalekohľad alebo hvezdársky ďalekohľad môže byť:
Keplerov ďalekohľad

Keplerov ďalekohľad alebo astronomický ďalekohľad je typ prvých refraktorov, ktoré boli zostrojené po roku 1610 na základe princípov vysvetlených v diele J. Keplera "Dioptrica".
Astronomický ústav Akadémie vied Českej republiky

Astronomický ústav Akadémie vied Českej republiky, bývalý Astronomický ústav ČSAV, je vedecké astronomické pracovisko Akadémie vied ČR so sídlom na observatóriu v Ondřejove a s pobočkou v Prahe na Spořilove v budove Geofyzikálneho ústavu. Zameriava sa hlavne na spektrálny výskum hviezd, solárnu fyziku, dynamiku Galaxie a výskum medziplanetárnej hmoty. Riaditeľom ústavu je v súčasnosti Petr Heinzel. 
Zameranie výskumu a organizácia ústavu.
Na astronomickom ústave pracuje 157 zamestnancov (stav k 31.12.2005) - 80 percent z nich na Ondřejove.
Delí sa na nasledujúce oddelenia:
Oddelenie medziplanetárnej hmoty.
Zameriava sa na pozorovanie meteorov, komét a niektorých asteroidov. Je centrom Európskej bolidovej siete a spracováva namerané dáta zo 7 štátov. Spravuje sieť 10tich kamerových staníc na sledovanie bolidov po celom Česku. Meteory nesleduje iba opticky ale používa aj meteorický radar. Na fotometrické pozorovania asteroidov používa 65 cm optický teleskop. Vedúcim oddelenia je Jiří Borovička.
Stelárne oddelenie.
Náplňou práce stelárneho oddelenia je výskum hviezd. Venuje sa hlavne štúdiu tzv. horúcich hviezd (triedy Be), modelom hviezdnych atmosfér, dynamike hviezdneho vetra a relativistickej astrofyzike. K svojej práci používa predovšetkým najväčší ďalekohľad v Česku - reflektor so zrkadlom o priemere 2 m. Vedúcim oddelenia je Brankica Kubátová.
Oddelenie fyziky Slnka.
Zameriava sa hlavne na oblasť slnečných erupcí. K pozorovaniu používa optické ďalekohľady a rádioteleskopy. Vedúcim oddelenia je Jan Jurčák.
Oddelenie galaxií a planetárnych systémov.
Toto oddelenie sídli v Prahe. Zaoberá sa štúdiom vplyvu slnečného systému na Zem a javmi v ďalekom Vesmíre - napr. štúdiom šírenia sa tvorby hviezd v galaxiách. Vedúcim oddelenia je Richrad Wünsch.
História.
Astronomický ústav je priamym pokračovateľom klementínskej hvezdárne, ktorá bola založená na začiatku 18. storočia u Jezuitov v komplexe Klementinum v 
Starom meste v Prahe. Ako dátum založenia hvezdárne sa uvádza rok 1750, ale astronomická veža, ktorá bola špeciálne pre túto hvezdáreň postavená, bola dokončená už v roku 1722. Po zrušení jezuitského rádu, prešla hvezdáreň pod správu štátu a po 1. svetovej vojne sa z nej napokon stala štátna hvezdáreň. Medzitým zakúpil v roku 1898 továrnik Josef Jan Frič pozemky pri Ondřejove a vybudoval tam svoju hvezdáreň, ktorú v roku 1928 venoval českému štátu. Pri založení Československej akadémie vied v roku 1954 boli tieto 2 inštitúcie zlúčené a vznikol tak Astronomický ústav Československej akadémie vied. Jeho prvým riaditeľom bol Dr. B. Šternberg.
Kubický meter

Kubický meter (symbol m³) je jednotka medzinárodnej sústavy jednotiek pre objem. 
1 m³ sa rovná:
Použitie.
V technických (strojníckych) aplikáciách sa používa kubický centimeter namiesto metrov kubických na vyjadrenie objemov pracových priestorov, pretože lepšie zodpovedá veľkosti týchto zariadení.
Jan Blahoslav

Jan Blahoslav (* 20. február 1523, Přerov, Krajiny českej koruny, Svätá rímska ríša nemeckého národa – † 24. november 1571, Moravský Krumlov, Krajiny českej koruny, habsburská monarchia) bol český spisovateľ a biskup Jednoty bratskej.
Život.
Pochádzal z veľmi bohatej meštianskej rodiny z Přerova. Študoval na školách Jednoty bratskej, neskôr v Goldbergu v Sliezsku (1543) a vo Wittenbergu (1544), kde sa zoznámil s Martinom Lutherom. Vyštudoval teológiu a roku 1557 sa stal biskupom Jednoty bratskej. Usadil sa v Ivančiciach, odkiaľ riadil celú cirkev, usiloval sa o jej samostatnosť a rovnoprávnosť.
Dielo.
Dielo Jana Blahoslava sa dá považovať za predchodcu diela J. A. Komenského. Jeho "Gramatika česká" patrí k najvýznamnejším dielam Česka tých čias a svojim spôsobom umožnila, alebo sa aspoň veľkou mierou zaslúžila o vydanie Biblie kralickej.
Preložil na základe gréckeho textu celý Nový zákon, ktorý sa po revízii dostal do Biblie kralickej.
Astronomičeskaja observatorija imeni V. P. Engeľgardta

Astronomičeskaja observatorija imeni V. P. Engeľgardta je astronomické observatórium Kazanskej univerzity pri Kazani, Rusko (+48°48,9'; +55°50,3'; 98 m), založené roku 1901. Zameriava sa na nebeskú mechaniku, výskum meteorov a komét a na astrofyziku.
Carl Schlechter

Carl Schlechter(* 2. marec 1874 Viedeň - † 27. december 1918 Budapešť) bol rakúsky šachový veľmajster, jeden z najlepších šachistov pred 1. svetovou vojnou.
Životopis.
Narodil sa v rodine obchodníka. Sám si však namiesto obchodníckeho povolania vybral kariéru šachového profesionála.
Vo svojej hre uplatňoval Steinitzove princípy. Bol veľmi opatrný hráč, snažil sa v maximálnej miere vyhýbať riziku, hral dobre v obrane. Bolo ťažké nad Schlechterom vyhrať, na druhej strane jeho turnajové výsledky mierne znehodnocovalo množstvo remíz. Preto mal aj povesť "remízového kráľa". Už ako 19-ročný patril v Rakúsku k špičke.
Na turnaji v Lipsku 1894 ešte nebol veľmi úspešný, ale v Hastingse 1895 skončil v najsilnejšej konkurencii 22 hráčov na peknom 9. mieste s výsledkom +5, =12, -4, čím potvrdil svoju "remízovú" povesť. Zaujimavé je, že v partii porazil víťaza, Američana Pillsburyho.
Jeho najlepšie výsledky na konci 19. storočia: Budapešť 1896 4.-5., Viedeň 1896 2. Viedeň 1898 5. Londýn 1899 5. Viedeň 1899/1900 2.
Obdobie rokov 1900 - 1910 je obdobím najväčších Schlechterových úspechov, keď bol jedným z hlavných adeptov na zápas o titul majstra sveta. Na turnaji v Mníchove 1900 sa delil o 1.-3. miesto(bez prehry), v Monte Carlo 1901 bol 2.-4., o rok neskôr tu bol 5., 1903 4. a 1904 2. bez prehry. V Coburgu 1904 bol 1.-3., vyhral gambitový turnaj vo Viedni 1904, v Ostende 1905 bol 4., 1906 tu vyhral, 1907 bol 2. V Barmen 1905 bol 4.-5., v Norimbergu 1906 3.-4., v Štokholme 1906 1.-2., v Kodani 1907 2.-3., v Karlových Varoch 1907 4.-5., v Prahe 1908 1.-2., vo Viedni 1908 1.-3. a vyhral turnaj v Hamburgu 1910.
Vrcholom Schlechterovej kariéry bol zápas o titul majstra sveta s Emanuelom Laskerom, ktorý sa hral v roku 1910 vo Viedni a v Berlíne. Zápas sa po napínavom priebehu skončil nerozhodne 5.5(1:1, =8), keď sa Laskerovi podarilo so značnou dávkou šťastia vyrovnať v poslednej partii. Nerozhodný výsledok stačil Laskerovi na udržanie titulu.
Pred vojnou hral ešte v Karlových Varoch 1911, kde skončil 3., v San Sebastiane 1911 bol 5.-6., v Piešťanoch 1912 zostal bez prehry, ale bol iba 4.-6. V Breslau 1912 bol 4.-5., vo Viedni 1913 4. a v Badene 3. Počas vojny hral na menších turnajoch väčšinou v Rakúsku a v Nemecku. V roku 1918 hral aj v Košiciach, kde skončil 3.
Schlechter sa venoval aj kompozičnému šachu(zložil okolo 300 úloh) a novinárskej práci.
Na konci života žil vo veľkej chudobe. Zomrel v Budapešti 27. 12. 1918 na následky zápalu pľúc a vyčerpania hladom.
Iron Maiden (album)

Iron Maiden je prvý štúdiový album rovnomennej britskej heavy metalovej skupiny Iron Maiden. Autorom obalu singlov a albumu je výtvarník Derek Riggs.
Obal singlu „Sanctuary“ zobrazuje Eddieho ako zabil Margaret Thatcherovú pretože strhla plagát Iron Maiden zo steny. Tento obal sa neskôr musel cenzurovať, čím sa museli zakryť hrôzostrašná Margaretina tvár... 
Zoznam skladieb.
Originál UK.
Všetky skladby napísal Steve Harris okrem uvedených výnimiek.
Single.
Vydané: 8. február 1980
Vydané: 23. máj 1980 
Vydané: 27. október 1980
Jan Augusta

Jan Augusta (* 1500, Praha – † 13. január 1572, Mladá Boleslav) bol český kazateľ a biskup Jednoty bratskej a autor mnohých náboženských spisov a duchovných piesní.
Pochádzal z kališníckej rodiny klobúčnika a remeslu svojho otca sa aj vyučil. V roku 1524 vstúpil do Jednoty bratskej, v roku 1531 sa stal kňazom a roku 1532 ho zvolili do Úzkej rady a za seniora. 
Napísal celý rad obranných spisov a vášnivých a často nevyberaných polemík. Na čele jednoty sa usiloval o jej zblíženie so svetovou reformáciou aj s českými kališníkmi, snažil sa tak jednotu vyviesť z postavenia prenasledovanej sekty, ktorá stojí mimo zákona. Po porážke prvého protihabsburského povstania Jana Augustu 25. apríla 1548 zajali a šestnásť rokov väznený na Křivokláte. Mesiac po prepustení z väzenia sa znova ujal svojej funkcie v jednote.
Jeho želanie spojiť rôzne prúdy českej reformácie boli čiastočne naplnené vytvorením Českej konfesie päť rokov po jeho smrti roku 1575.
Domitianus (Galia)

Domitianus alebo celým menom Domitianus Pius Felix Augustus bol samozvaný cisár Galského cisárstva v roku 271.
O jeho živote a o tom ako dlho vládol (pravdepodobne len niekoľko dní) nevieme. Zmienku o ňom máme len na dvoch písomných pamiatkach (Zosimus z Historia Augusta) a našli sa dve mince s jeho vyobrazením. Prvú našli v roku 1900 v doline Loire vo Francúzsku, druhú v roku 2003 v Oxfordshire v Anglicku. Domitianus celkom určite zomrel v roku 271, lebo v tom roku sa stal cisárom Tetrik I.
Belinda Carlislová

Belinda Jo Carlislová (neprechýlene Belinda Jo Carlisle; * 17. august 1958, Hollywood, Los Angeles, Kalifornia, USA) je americká speváčka, hudobníčka a spisovateľka, zakladajúca členka ženskej rokenrolovej skupiny The Go-Go's.
V roku 2008 otvárala Ples v opere v Bratislave, kde zaspievala aj svoj najväčší a najznámejší hit „Heaven Is a Place on Earth“.
Zvolenská sedmička

Zvolenská sedmička je dobrovoľné združenie výtvarných umelcov Zvolena. Združenie právne vystupuje ako občianske združenie výtvarníkov, bolo zaregistrované na Ministerstve vnútra SR 20. januára 1994. 
Poslaním združenia je združovať neprofesionálnych a profesionálnych výtvarníkov, umelcov, fotografov a dávať im možnosť širšej realizácie a konfrontácie svojej tvorby vo vnútri združenia, ale aj možnosť rozvinutia vzájomnej výtvarnej komunikácie s inými výtvarníkmi a aj s inými združeniami podobného zamerania. Taktiež sa snaží podchytiť mladých začínajúcich výtvarníkov a pomôcť im nielen konfrontáciami, skúsenosťami, či konzultáciami, ale aj možnosťou zúčastňovať sa spoločných výstav.
Združenie sa okrem organizácie vlastných výstav, zúčastňuje aj iných výstav, akcií a projektov s výtvarným zameraním, zameriava sa na akcie v prospech detí. Zrealizovalo akciu MLYN ART - tvorivé stretnutie na Mlyne v Pstruši, spojené s realizáciou spoločných výtvarných projektov za použitia rôznych výtvarných techník a materiálov. Každoročne organizuje spoločnú výstavu pod názvom "Zvolenský výtvarný salón".
Vilniaus Universiteto Astronomijos observatorija

Vilniaus Universiteto Astronomijos observatorija je univerzitné observatórium vo Vilniuse v Litve. (+25°17,2'; +54°4I,0'; 122 m). Je to jedno z najstarších observatórií v Európe, bolo založené roku 1753. Zameriava sa na pozičnú a všeobecnú astronómiu.
James Blake

James Riley Blake (* 28. december 1979, Yonkers, New York, USA) je súčasný americký profesionálny tenista. Počas svojej kariéry vyhral 10 turnajov ATP v dvojhre a 5 vo štvorhre.
Petacas

Petacas (alebo aj Cerro de Las Petacas) je názov osamotene stojaceho lávového dómu, nachádzajúceho sa na hraniciach provincií Cauca a Narino v južnej Kolumbii, severovýchodne od stratovulkánu Doña Juana. Na svahoch sa nachádza viacero mlado vyzerajúcich troskových kužeľov, ale vek poslednej erupcie nie je známy.
Nevado del Huila

Nevado del Huila je aktívny stratovulkán, nachádzajúci sa v provincii Huila v južnej Kolumbii. S výškou 5 365 m je to zároveň najvyšší vulkán v Kolumbii, jeho vrchol je permanentne pokrytý ľadom. Hrebeň andezitovo dacitového vulkánu tvorí šesť troskových kužeľov, ich vek sa postupne znižuje od severu na juh. Sopka leží v staršej kaldere s priemerom 10 km.
Explozívna erupcia menších rozmerov bola zaznamenaná ešte v 16. storočí, odvtedy až do 19. februára 2007 sopka nejavila známky aktivity (vynímajúc horúce pramene a unikajúce pary z fumarol na vrchole sopky). Zvýšená produkcia sopečného popola a prachu, dve menšie explózie a niekoľko zaznamenaných bahnotokov prinútili miestne úrady evakuovať mestá pozdĺž riek v blízkosti sopky, aby zabránili katastrofe podobných rozmerov, ako erupcia Nevado del Ruiz v roku 1985 (keď laháry pochádzajúce z roztopeného snehu pochovali viac ako 25 000 ľudí).
Nevado del Tolima

Nevado del Tolima je názov v súčasnosti neaktívneho stratovulkánu, nachádzajúceho sa v Kolumbii, v provincii Tolima, južne od vulkánu Nevado del Ruiz. Sopka je pomerne mladá, andezitovo-dacitové horniny majú vek približne 40 000 rokov. Sopka je vybudovaná na staršej, pleistocénnej kaldere s priemerom 3 km. Vrchol sopky je tvorený kráterom lievikovitého tvaru a viacerými lávovými dómami. Posledná veľká erupcia sa odohrala pred 3 600 rokmi, keď deštrukcia lávového dómu vyprodukovala objemnejšie množstvo pyroklastických prúdov, v súčasnosti uložených na severovýchodnej až juhovýchodnej strane sopky. V 19 a 20.storočí bolo zaznamenaných viacero menších explozívnych erupcií.
Romeral (sopka)

Romeral je najsevernejšie položený vulkán v Kolumbii. Nachádza sa na konci sopečnej reťaze Nevado del Ruiz - Nevado del Tolima, východne od miest Aranzau a Neira a severozápadne od vulkánu Cerro Bravo. Jeho stavba je tvorená, tak ako stavba väčšiny sopiek v Kolumbii andezitmi a dacitmi. Na severozápadnom svahu sa nachádzajú dve vrstvy pemzových uloženín, oddelených vrstvôu pôdy. Vek týchto vrstiev bol určený na 8 460, resp. 7 340 rokov.
Cerro Bravo

Cerro Bravo je v súčasnosti neaktívny stratovulkán, nachádzajúci sa v severnej časti Kolumbie. Sopka je tvorená prevažne dacitovými horninami. Neexistuje žiadna doložená správa o vulkanickej činnosti Cerro Bravo, no rádiometricky stanovený vek pyroklastických prúdov z úpätia spoky poukazuje na poslednú aktivitu v rozmedzí rokov 1595 až 1845.
Harry Nelson Pillsbury

Harry Nelson Pillsbury (* 5. december 1872, Somerville, Massachusetts, USA – † 17. jún 1906, Philadelphia, Pensylvánia, USA) bol americký šachový veľmajster, jeden z najlepších svetových hráčov na prelome 19. a 20. storočia.
So šachom sa zoznámil až v 16tich rokoch, jeho výkonnosť však rýchlo rástla. Presadzoval sa hlavne útočnou a kombinačnou hrou. Mal skvelú pamäť. Často hrával simultánky "naslepo". V Moskve 1902 hral naslepo proti 22 hráčom s výsledkom +17, =4, -1, čo bol vtedy svetový rekord. Inokedy hral naslepo zároveň šachové aj whistové partie.
V roku 1893 sa presťahoval do New Yorku a stal sa šachovým profesionálom. V tomto roku štartoval na dvoch turnajoch. Jeden vyhral, v druhom skončil 7. V Buffale 1894 skončil 2. a v New Yorku 5.-6. Vďaka dobrým výsledkom bol pozvaný na turnaj do Hastingsu 1895. V najsilnejšej konkurencii turnaj senzačne vyhral. Potom sa zúčastnil šesťkolového turnaja 4 veľmajstrov v Petrohrade 1895/96. Po polovici turnaja viedol(dvakrát porazil majstra sveta Emanuela Laskera), ale v druhej polovici úplne odpadol a nakoniec skončil až tretí.
V Budapešti 1896 bol 3., V Norimbergu 1896 3.-4. V roku 1897 vyhral zápas o titul majstra USA nad "J. W. Showalterom" 12½:8½(11:7, =3). O rok neskôr titul proti tomu istému hráčovi obhájil po výsledku 8:4(7:3, =2).
Na turnaji vo Viedni 1898 sa delil o prvé miesto s Tarraschom, dodatkový zápas o prvenstvo však prehral 1½:2½. V Londýne 1899 bol 2.-4., v Mníchove 1900 1.-3., v Paríži 1900 2., vyhral v Buffale 1901, v Hannoveri 1902 bol 2., v Monte Carlo 1902 bol 2.-3., o rok neskôr 3. Na gambitovom turnaji vo Viedni 1903 skončil 4. Na svojom poslednom turnaji v Cambridge Springs 1904 bol až 8.-9., ale v partii porazil majstra sveta Laskera.
Harry Nelson Pillsbury zomrel po ťažkej chorobe vo veku iba 33 rokov.
Lago Viedma

Lago Viedma je ľadovcové jazero v provincii Santa Cruz v Argentíne. Nachádza sa na úpätí východného svahu Patagónskych Ánd, neďaleko hraníc s Čile.
Nachádza sa vo výške Jeho rozloha je pri približných rozmeroch 80 x 15 kilometrov asi . Voda z jazera odteká riekou Leonou do jazera Argentino. Jazero sa nachádza v Prírodnej rezervácií Los Glaciares, ktorá je súčasťou Svetového dedičstva UNESCO.
David Ferrer

David Ferrer (* 2. apríl 1982, Javea, Španielsko) je súčasný španielsky profesionálny tenista. Aktuálne (máj 2011) je na 6. mieste medzinárodného rebríčka ATP. Počas svojej kariéry vyhral 11 turnajov ATP v dvojhre a 2 turnaje vo štvorhre. 
V roku 2007 zaznamenal senzačný postup do semifinále US Open, čím zvýšil svoje grandslamové maximum, ktorým bolo štvrťfinále na French Open 2005. Počas svojej cesty do semifinále porazil v štvrťfinále aj svetovú dvojku Rafaela Nadala, následne ho však vyradil Novak Đoković, v čase turnaja svetová trojka. Účasť v semifinále ho v počítačovom poradí ATP vyniesla na 8. miesto, jeho životné maximum.